**Глагол (3 КЛАСС)**

**Деристинъ мырады:** *Глагол акында анълатув.*

**Деристинъ мырады:** *Глаголлардынъ предметтинъ несин билдируьвин эм онынъ соравлары ман таныстырув; глагол акында билимлерин теренлетуьв; текстте глаголды тавып билуьв, маьнесин анълатув; соьз байлыкларын оьстируьв.*

**Туьрли окув аьрекетин кеплев:** *Йыймаларды келистирип язып эм айтып билуьв; объектлерди белгисине коьре тергеп, тенълестирип, керекли туьркимлерге боьлип билуьв; ойларын толысынша, тувра келистирип айтув; окув мырадын салып билуьв; окылганды терен эсте саклав.*

**Дериске керек затлар:** *Компьютер,*

*проектор, презентация.*

 **Деристинъ юриси**

1. **Аьзирленуьв заман**
2. **Деристинъ темасын, мырадын айтув**
3. **Таза язув такыйка:** *г, ог, гл, га*
4. **Деристинъ темасы бойынша ислев**
5. **Глагол акында анълатув**

*-Текстти тынъланъыз, кайдай соьйлем кесек акында айтылады.*

*Бек кызыклы соьйлем кесек*

*Ногай тилинде яшайды.*

*Ясайым, язам яде йырлайым,*

*Тигем, яде айдайым.*

*Яде топ пан киргестем гол.*

*Асам, кувырам, ювам, тазалайым-*

*Баьри затты айтар бизге…(глагол)*

*Тактага ат соьзлерге глаголды косып язадылар, глаголдынъ астын сызадылар.*

*Бала, ийт, ат, юлдыз.*

1. **Тактага язылган соьзлер:** *йырлайды, ойнайды, туьзеди, авыл, язлык, ювырады, кыз, карайды, сыйыр, коьк, савыт, ясайды, китап.*

**Язылган соьзлерден глаголды табадылар, тептерлерине язадылар.**

1. **Тыншаюв такыйка.**

*Как- как, каргалар,*

*Канаты ман йоргалар.*

*Ерге келип конарлар,*

*Емди шоьплеп тоярлар.*

1. **Деристинъ темасы бойынша ислевди бардырув.**

*Туьсип калган аьриплерди салынъыз, коьширип язынъыз.*

 *Явын куйып явады.*

*Явын куй…п явады,*

*Тоьг…р…к як коьл болган,*

*Саьбийлердинъ баьрин де*

*Уьйл…рине ол кувган.*

*Явын куйып явады,*

*Ийги ий…с авада.*

*Куьн шыгады йылмайып,*

*Коьк аш…лып йогарда.*

1. **Такпакларды эм айтувларды йыйып каранъыз.**

*Билеги юван бирди йыгар, билим наьсип шырагы.*

*Окув-билим булагы, билими артык мынъды йыгар.*

*Тувган Элдинъ ери-еннет, тил соьйлер.*

*Акыл табар, сувы сербет.*

*Куьлте туьсти, баьтир согыста шыныгады.*

*Болат кайнавда шыныгады, куьз келди.*

*Коьз-коркак, коьмеклеген-явдан куткарар.*

 *Коьплеген конак куткарар, кол-баьтир.*

1. **Бегитуьв уьшин коьнигуьвлер толтырув.**

*293-нши коьнигуьв. (язба)*

*294-нши коьнигуьв. (язба)*

1. **Ат, Сыпат эм глаголдан бесер соьз ойлап язынъыз. Соравларын авызлама айтынъыз.**
2. **Тамамлав.**

*- Кайдай темады оьттик?*

*- Деристен не зат анъладынъыз?*

*- Кайсы борышты кызыклы эди толтырмага?*

**Уьй борышы:** *296, 297-нши коьнигуьв.*

*Соьзликке: миллет-(ногай миллети), тукым-(аьр аьдемнинъ оьз тукымы бар) деген соьзлерди язбага.*

Окытувшы: Байманбетова А.Н.